PMIndiaData/PMIndiaSum huggingface dataset:
হিমাচল প্রদেশ সরকারনা চহি অমা মপুং ফারকপগী ধর্মশালাদা পাংথোকপা জন অবহর রেল্লীদা প্রধান মন্ত্রীনা ৱা ঙাংখ্রে

ঙসি প্রধান মন্ত্রী নরেন্দ্র মোদীনা হিমাচল প্রদেশ সরকারনা অমা মপুং ফারকপগী ধর্মশালাদা পাংথোকপা জন অবহর রেল্লীদা ৱা ঙাংখ্রে। দাইস্তা থুংলদ্রিঙৈ মমাংদা, প্রধান মন্ত্রীনা সরকারগী স্কিমশিংগী একজিবিসন অমা য়েংখি। মহাক্না তোঙান-তোঙানবা স্কিমশিংগী কান্নবা ফংলবশিংগা উনখি। মীয়ামদা ৱা ঙাংবদা মহাক্না হিমচল প্রদেশ রাজ্য অসি থৌনা ফবা অমসুং স্পিরিতচুয়েলগী লমদম অমনি হায়না থাগৎখি। রাজ্য অসিদা অখন্নবা মরি লৈনবা হান্নগী প্রধান মন্ত্রী অতল বিহারী ভাজপায়ীবু মহাক্না নীংশিংখি। সরকার অসিগী স্কিমশিং হৌখিবা চহি অমগী মনুংদা রাজ্য অসিগী মনুং হুনজিনবা মফমশিংদা য়ৌহনবগীদমক প্রধান মন্ত্রীনা হিমাচল প্রদেশ সরকারবু থাগৎখি। প্রধান মন্ত্রীনা হায়খি, তুংগী মীরোলগী ইনফ্রাস্ত্রকচর শেমগৎনবা রাজ্য সরকারনা মীৎয়েং থম্লি। হায়ৱেজশিং, রেলৱেজশিং, পৱার, সোলার ইনর্জী অমসুং পেত্রোলিয়ম সেক্তরগী প্রোজেক্তশিং রাজ্য অসিদা পায়খৎলি। রাজ্য অদুদা তুরিজম চাউখৎনবগী লৈরিবা খুদোংচাবশিংগী মতাংদা প্রধান মন্ত্রীনা পনখি। মসিগী মতাংদা মহাক্না হায়খি, ২০১৩দা ভারত্তা লাকপা মপান লৈবাক্কী লমকোয়বা মীওই লাখ ৭০ লাকখি, মসি ২০১৭তা ক্রোর অমা য়ৌখি। ২০১৩দা অয়াবা পীরবা হোতেল ১২০০ লৈরম্বদগী হৌজিক ১৮০০দা হেনগৎলে। প্রধান মন্ত্রীনা হায়খি, চহি ৪০ চুপ্না ঐখোয়গী এক্স-সর্বিসমেনশিংনা ‘ৱান রেঙ্ক, ৱান পেন্সন’ ফংদনা লাক্লি। মহাক্কী সরকারনা ওফিস পায়রকপগা মসিগী ৱাথোক অসি অমসুং দরকার ওইবা শেনফম খঙবা ঙমখি। তুংদা ঐখোয়গী এক্স-সর্বিসমেনশিং য়াইফনবা ৱান রেঙ্ক, ৱান পেন্সন’ চৎনহল্লে। মখোয়না লু-নান্নবগী থবক পায়খৎপগীদমক প্রধান মন্ত্রীনা হিমাচল প্রদেশকী মীয়াম্বু থাগৎখি। মহাক্না হায়খি, মখোয়না ‘স্বচ্ছতা’ অসি ‘চৎনবী’ অমা ওইনা লৌখি। মসিনা রাজ্য অসিদা তুরিজম চাউখৎহনবদা মতেং ওইখি। কেন্দ্র সরকারনা মতৌ করম্না শেঞ্জা-থুমজা লাকশিনবগে হায়বদু প্রধান মন্ত্রীনা শন্দোক্না তাকখি। মহাক্না হায়খি, দাইরেক বিনিফিৎ ত্রান্সফরগী খুৎথাংদা শেঞ্জা-থুমজা লাকশিল্লে অমসুং চাউরাক্না লুপা ক্রোর ৯০,০০০ কনবা ঙম্লে।
পি.এম.না ভিদিও কনফরেন্সকী থোংদা নেস্নেল গঙ্গা কাউন্সিলগী মীফমদা ময়াই তাংবল লৌখ্রে

প্রধান মন্ত্রী, শ্রী নরেন্দ্র মোদীনা ভিদিও কনফরেন্সকী থোংদা ঙসি পাঙথোকপা নেস্নেল গঙ্গা কাউন্সিলগী মীফমদা শরুক য়াখ্রে। শ্রী মোদীনা হায়খি মসি নমামি গঙ্গে হৌশিল হেন্না মপাঙ্গল কনখৎহন্নবা লম্বীশিংগী মরমদা খন্ননবা অচৌবা খুদোংচাবা অমনি। পি.এম. মোদীনা অপীকপা তাউনশিংদা সিৱেজ ত্রিৎমেন্ত প্লান্তশিংগী নেৎৱার্ক পাকথোক-চাউথোকহনবা য়াওনা লুনানহন্নবা খোঙথাংশিং হেনগৎহন্নবা পাম্বৈশিংগী মতাংদসু ৱা ঙাংখি। মীফম অদুদা পি.এম.না গঙ্গাগী নাকলদা হর্বেল ফার্মিংগী তোঙান-তোঙানবা মওংশিং থৌগৎনবা পাম্বৈশিংগী মতাংদা মীৎয়েং থমখি। শ্রী মোদীনা ভিদিও কনফরেন্সকী থোংদা নমামি গঙ্গে অমসুং দ্রিঙ্কিং ৱাতর-সেনিতেসন প্রোজেক্তশিং উরেপ-উয়ুং তমখ্রে অমসুং জাতিদা কত্থোকখ্রে। প্রধান মন্ত্রীনা ত্বিত তৌখি; “ঙসি অঙনবদা পাঙথোকখিবা নেস্নেল গঙ্গা কাউন্সিলগী মীফম অসি নমামি গঙ্গে হৌশিল হেন্না মপাঙ্গল কনখৎহন্নবা পাম্বৈশিংগী মরমদা খন্ননবা অচৌবা খুদোংচাবা অমনি। অপীকপা তাউনশিংদা সিৱেজ ত্রিৎমেন্ত প্লান্তশিংগী নেৎৱার্ক পাকথোক-চাউথোকহনবা য়াওনা লুনানহন্নবা খোঙথাংশিং হেনগৎহন্নবা পাম্বৈশিংগী মতাংদসু ৱা ঙাংখি।” “মীফম অদুদা গঙ্গাগী নাকলদা হর্বেল ফার্মিংগী তোঙান-তোঙানবা মওংশিং থৌগৎনবা লম্বীশিংগী মতাংদা মীৎয়েং থমখি। অমসুং মীওই কয়াদা হিংনবগী খুদোংচাবশিং পীনবা তুরেল নাকলদা তুরিজম ইনফ্রাস্ত্রকচরদা শাহৌ পীবা মথৌ তাই হায়নসু ফোঙদোকখি।”
মন্ত্রীমন্দলনা মুখ্য মন্ত্রী শ্রী মনোহর পার্রিকরনা গোৱাগী পনাজীদা ২০১৯গী মার্চ ১৭তা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মুখ্য মন্ত্রী শ্রী মনোহর পার্রিকরনা গোৱাগী পনাজীদা ২০১৯গী মার্চ ১৭তা লৈখিদবদা অৱাবা ফোংদোকখ্রে। মন্ত্রীমন্দলনা লৈখিদ্রবা শ্রী মনোহর পার্রিকরবু নীংশিংলদুনা মিনিৎ অনি তুমিন্না লেপখি। মন্ত্রীমন্দলনা ঙসি ২০১৯গী মার্চ ১৮দা দিল্লী অমদি গোৱা য়াওনা রাজ্য/য়ুনিয়ন তেরিতোরী পুম্নমক্কী কোনুংশিংদা জাতিগী ফিরাল তঙ্খায় চিংথদুনা নুমিৎ অমা জাতিগী অৱাবা ফোংদোকপদসু অয়াবা পীখ্রে। শ্রী মনোহর পার্রিকরবু নীংশিংলদুনা মখাগী অৱাবা ফোংদোকপগী ৱারেপশিং অসি কেন্দ্রগী মন্ত্রীমন্দলনা মখা তানা অয়াবা পীখি: “মুখ্য মন্ত্রী শ্রী মনোহর পার্রিকরনা গোৱাগী পনাজীদা ২০১৯গী মার্চ ১৭কী নুমিদাংৱাইরমদা লৈখিদবদা মন্ত্রীমন্দলনা অৱাবা ফোংদোকখ্রে। মহাক্না লৈখিদবা অসিদা লৈবাক অসিনা শক্নাইরবা অমদি থোইদোক হেন্দোকপা লুচিংবা অমা মাংজরে। মহাকপু মীচম প্রজাগী মুখ্য মন্ত্রী হায়নসু কৌনৈ। ১৯৫৫গী দিসেম্বর ১৩দা গোৱাগী মাপুসাদা পোকখিবা শ্রী পার্রিকর লোয়োলা স্কুল, মার্গাওদা মহৈ তমলকখি, তুংদা ১৯৭৮দা ইন্দিয়ন ইন্সতিত্যুৎ ওফ তেক্নোলোজীদগী মেতালর্জিকেল ইঞ্জিনীয়ারিংদা গ্রেজুয়েৎ লোইশিনখি। রাজনিতীদা খোংদাদ্রিঙৈ মমাংদা শ্রী পার্রিকর রাস্ত্রীয় স্বয়ং সেবক (আর.এস.এস.)তা য়াওখি। মহাক নহা ওইরিঙৈ স্কুলগী অরোইবা চহীদা মুখ্য শিক্ষক (চিফ ইন্সত্রক্তর) অমা ওইখি। আই.আই.তি.দগী গ্রেজুয়েৎ লোইরবা মতুংদা মহাক্না মাপুসাদা আর.এস.এস.কী থবক থৌরম অমুক হন্না হৌদোকখি অমদি চহী ২৬ শুরকপদা সঙ্গচালক অমা ওইখি। বি.জে.পি.গী মীহুৎ অমা ওইনা ১৯৯৪দা শ্রী পার্রিকর গোৱাগী লেজিস্লেতিব এসেমব্লীদা খনখি। ২০০০গী ওক্তোবর ২৪দা মহাক অহানবা ওইনা গৱাগী মুখ্য মন্ত্রী ওইখি অমদি ২০০২গী ফেব্রুৱরী ২৭ ফাওবা ওইখি। মদুগী মতুং ২০০২গী জুন ৩দা মহাকপু অমুক হন্না মুখ্য মন্ত্রী ওইনা খনখি অমদি ২০০৫কী ফেব্রুৱরী ২ ফাওবা সেবা তৌখি। ২০১২গী মার্চ ৯দা অহুমলকশুবা ওইনা গৱাগী মুখ্য মন্ত্রী ওইখি অমদি ২০১৪গী নবেম্বর ৮ ফাওবা মখা তানা ফম অসি পায়খি। ২০১৪গী নবেম্বর ৯দা শ্রী পার্রিকর লৈবাক অসিগী ঙাকশেল মন্ত্রী ওইরকখি অমদি ফম অসি ২০১৭কী মার্চ ১৩ ফাওবা পায়খি। ২০১৭কী মার্চ ১৪দা মহাক্না অমুক হন্না গোৱাগী মুখ্য মন্ত্রী ওইনা ৱাশক লৌখি। শ্রী পার্রিকরবু মহাক্কী অচম্বা মওং মতৌ অমসুং থোইদোক হেন্দোকপা এদমিনিস্ত্রেতর অমগুম নীংশিংদুনা লৈহৌরগনি। মোদর্ন গোৱা শেমগৎ শাগৎপা অমদি ভারতকী আর্ম ফোর্সেসকী মোর্দনাইজেসনগা লোয়ননা এক্স–সর্বিসমেনশিংগী পুন্সি মহিং ফগৎহন্নবা মহাক্না লৌরম্বা থৌদাং অদু কৈদৌনুংদা কাওররোই। শ্রী পার্রিকরবু আই.আই.তি. মুম্বাইনা ২০০১দা ‘দিস্তিংগুইস এলুমনস এৱার্দ’, ২০১৮দা নেস্নেল ইন্সতিত্যুৎ ওফ তেক্নোলোজী, গোৱানা ওনরেরী দোক্তরেৎ অমদি দা. এস.পি. মুখর্জী এৱার্দ লান্থোকখি। মহাক্কী মচানিপা অনি লৈহৌরি। সরকার অমসুং জাতি পুম্বগী মায়কৈদগী লৈখিদ্রবগী ইমুং-মনুং অমসুং গৱাগী মীয়ামগীদমক মন্ত্রীমন্দলনা থম্মোই শোক্না অৱাবা ফোংদোকচরি।”
প্রধান মন্ত্রীনা শক্নাইরবা আর্কিওলোজিস্ত থিরু আর. নাগস্বামিনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবা আর্কিওলোজিস্ত থিরু আর. নাগস্বামিনা লৈখিদবদা অৱাবা ফোংদোকখ্রে। তমিল নাদুগী থোইদোক হেন্দোকপা সংস্কৃতিবু মীয়াম্না পাম্নহন্নবগী মায়কৈদা মহাক্না লৌরম্বা থৌদাং অদু প্রধান মন্ত্রীনা নৌহৌনা নিংশিংখি। প্রধান মন্ত্রীনা ত্বীৎ তৌখি: “তমিল নাদুগী থোইদোক হেন্দোকপা সংস্কৃতিবু মীয়াম্না পাম্নহন্নবগী মায়কৈদা থিরু আর. নাগস্বামিনা লৌরম্বা থৌদাং অদু লাক্কদৌরিবা জেনরেসনশিংনা কৈদৌনুংদা কাউররোই। পুৱারী, ইপিগ্রাফী অমসুং আর্কিওলোজিগী মায়কৈদা মহাক্কী অকনবা পুক্নিং ইহুল অদু নিংশিংনিঙাইনি। মহাক্না লৈখিদবদা চৈনা পীররে। মহাক্কী ইমুং-মনুং অমসুং মরূপশিংগী অৱাবদা শরুক য়াজরি। ওম শান্তি।”
পি.এম.না গুরাতকী এম.এল.এ., দা. অনিল জিশিয়ারানা লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা গুরাতকী ভিলোদাদগী এম.এল.এ., দা. অনিল জোশিয়ারানা লৈখিদবদা থমোই শোক্না নুংঙাইতবা ফোংদোক্লি। প্রধান মন্ত্রীনা গুজরাতিদা ত্বীত তৌরখি; "ભિલોડાના ધારાસભ્ય ડો. અનિલ જોષીયારાના અવસાનથી દુઃખ થયું. લોકસેવક તરીકે તેઓ સદાય યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના…। ૐ શાંતિ…॥"
এল.আই.সিনা আই.দি.বি. বেঙ্ককী মখাদা লৈরম্বা স্তেক পাইরগনি

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা আই.দি.বি.আই. বেঙ্কতা সরকারগী শরুক চাদা ৫০ হন্থহনবগী অয়াবা পীখ্রে। মন্ত্রীমন্দলনা বেঙ্ককী প্রমোতর অমা ওইনা ভারতকী লাইফ ইন্সুরেন্স কোর্পোরেসন (এল.আই.সি.)দা প্রিফরেন্সিয়েল এলোৎমেন্ত/ইক্বিতীগী ওপন ওফরগী থোংদা লোইননা বেঙ্কতা সরকারনা মেনেজমেন্ত কন্ত্রোল তৌবা শরুক থাদোকপদা অয়াবা পীখ্রে। শাফুঃ ১. এক্বুইসিসন অসিদগী কস্তমরশিং, এল.আই.সি. লোইননা বেঙ্কনা পুন্না পাক চাউনা কান্নবা ফংমিন্নগনি। ২. এল.আই.সি. অমসুং আই.দি.বি.আই. বেঙ্কনা অচৌবা কৈথেল ফংবা, য়েন্থোক্কদবা শেনফমদা হন্থবা লোইননা কস্তমর এক্বুইসিসন, অহেনবা খুদোংচাবা থবক-থৌরমশিং পাংথোকপদা অনোপ-অতিং নাইবা লোইননা অনিমক্না পোৎথোকশিং অমসুং সর্বিসশিংগী ক্রোস-সেলিংগী তাঞ্জা কয়াগী কান্নবা ফংলগনি। ৩. মসিদগী এল.আই.সি. অমসুং বেঙ্কনা ফাইনান্সিয়েল ওইবা মওংদা অচেৎপা পুরকপদা মতেং ওইরগনি অমসুং ম্যুচুএল ফন্দগুম্বা ফাইনান্সিয়েল প্রদক্তশিং ফংহনবদা মতেং ওইরগনি। ৪. থোংগান খুদিংদা বেঙ্ককী সর্বিসশিং ফংহন্নবা বেঙ্কনা এল.আই.সি. এজেন্ত লাখ ১১গী সর্বিস লৌনবগী তাঞ্জা ফংলগনি অমসুং মদু কস্তমর সর্বিসশিংদা হেন্না ফগৎহন্নবা অমসুং ফাইনান্সিয়েল ইনক্লুজন হেন্না চেৎশিলহনবদা মতেং ওইরগনি। ৫. বেঙ্কনা লো-কোস্ত দিপোজিৎশিংগী লৈবা লোইননা পেমেন্ত সর্বিসশিংদগী ফি ইনকমগী থোংদা ফন্দশিংগী লৱর-কোস্তকী মতাংদা কান্নবা ফংলগনি। ৬. এল.আই.সি.না বেঙ্ক এস্যুরেন্স ফংগনি। এল.আই.সি.দা বেঙ্ককী কেস মেনেজমেন্ত সর্বিসশিং ফাওবা য়ৌশিনবা ঙম্নবা অহেনবা বেঙ্ককী ব্রাঞ্চ ১৯১৬কী নেতৱর্কতগী ইন্সুরেন্স প্রদক্ত য়োনবগী কান্নবা ফংলগনি। ৭. এল.আই.সি.গী ফাইনান্সিয়েল অপুনবগী ভিজন ফোংদোরকপদা কান্নবা ফংলগনি। ৮. কস্তমরশিংনা ফম্বাক অমগী মখাদা ফাইনান্সিয়েল সর্বিসশিং ফংলগনি লোইনা এল.আই.সি.না লাইফ ইন্সুরেন্স কভরেজ হেন্না ফজনা চাউথোকহনবা ঙম্লগনি। য়ুম্ফমঃ ২০১৬তা শেল-থুমগী মন্ত্রীনা মহাক্কী বজেৎকী ৱারোল পীবদা মসি লাওথোকখি মদুদি আই.দি.বি.আই. বেঙ্কতা হোংদোকপগী থবক হৌরে অমসুং সরকারনা থৌওং অসি মখা চৎথখিগনি লোইননা মসিগী শেয়র হন্থহন্দুনা চাদা ৫০দগী তাহন্নবগী ৱাফমদা খন্নগনি। লাওথোকখিবা ৱারোল অসিদা মীৎয়েং থম্লদুনা এল.আই.সি.না বোর্দকী অয়াবা মতুং ইন্না আই.দি.বি.আই. বেঙ্কনা পাইরম্বা শরুক লৌশিন্নবগীদমক্তা ভারতকী ইন্সুরেন্স রেগুলেতোরী অমসুং দিবেলপমেন্ত ওথোরিতী (আই.আর.দি.এ.আর.)দগী অয়াবা নীখি। এল.আই.সি.না আই.আর.দি.এ.আর.দগী অয়াবা ফংবগা আই.দি.বি.আই. বেঙ্কনা পাইরম্বা শরুক চাদা ৫১ লৌশিনবগী অপাম্বা ফোংদোরকখি। মদুগী মহুত্তা বেঙ্কনা, বোর্দনা খন্নরবা মতুংদা পুখৎলকপা ৱাফম লৌশিনবগী মহয় অদুনা সরকারগী শরুক চাদা ৫১দগী তাহন্নবগী সরকারগী ৱারেপ অদুগী ৱারোল তাল্লকখি।
প্রধানমন্ত্রীনা ঘোঘা অমসুং দহেজগী মরক্তা আরও আরও ফেরী সর্বিসকী ফেজ ১ হৌদোকখ্রে, সর্বিসকী অহানবা খোংচৎ শরুক য়াখ্রে

প্রধানমন্ত্রী নরেন্দ্র মোদীনা ঙসি ঘোঘা অমসুং দহেজগী মরক্তা আরও আরও (রোল ওন, রোল ওফ) ফেরী সর্বিসকী ফেজ ১ হৌদোকখ্রে। ফেরী সর্বিস অসিনা সৌরাষ্ট্রগী ঘোঘা অমসুং খা গুজরাতকী দহেজগী মরক্তা চৎথোক-চৎসিন তৌবগী মতম পুং তরেৎ নত্রগা নিপাল চংলম্বদু শুপ্নগী পুং অমা খক্তদা হন্থরগনি। ঙসি শঙ্গারিবা ফেজ ১ অসি মী চৎথোক-চৎশিন তৌনবনি। মসি মপুং ফানা মথৌ তৌরবা মতমদা গাড়ীসিং পুথোক-পুশিন তৌবসু য়াগনি। প্রধানমন্ত্রীনা শ্রী ভাবনাগর দিস্ত্রিক্ত কোওপরেতিব মিল্ক প্রদ্যুসর্স য়ুনিয়ন লিমিতেদকী সর্বোত্তম কেতল ফীদ প্লান্ত শঙ্গাখি। থৌরম অদুদা য়াম্লবা মীয়াম অমদা ৱা ঙাংলদুনা প্রধানমন্ত্রীনা হায়খি মদুদি লনাই ওইনা অনৌবা চহিগী য়াইফ-পাউজেল পীননবগীদমক গুজরাত্তা লৈবা ফংবা অসি য়াম্না নুংঙাইবা ফাওই। মহাক্না হায়খি মদুদি ঘোঘা অমসুং দহেজগী মরক্তা ফেরী হৌদোকপগী থৌরম অসি লৈবাক অপুনবা অসিগী কান্নরবা থৌরম অমনি। ফেরী সর্বিস অসি অহানবা থৌরাং অমনি হায়না পল্লদুনা প্রধানমন্ত্রীনা হায়খি মদুদি মসি গুজরাতকী মীয়ামগী মংলান অমা মংফাওনবনি। মহাক্না হায়খি মদুদি মীওইবা খুন্নাইগী পুৱারিনা তুরেল অমসুং শমুদ্রগী ললোন-ইতিক্কী পুন্সি মরেল অদুবু উৎথোক্লি। মহাক্না পনখি মদুদি গুজরাত অসি লোথালগী লমদমনি, ঐখোয়না ঐখোয়গী পুৱারিগী লাথুপশিং অদুবু করম্না কাওগনি। প্রধানমন্ত্রীনা হায়খি মদুদি থৌরম অসিনা ঐখোয়গী মঙাল নাইরবা তুংলমচৎ অদুদা পুরি লোইননা সৌরাষ্ট্রবু খা গুজরাতকা শম্নহল্লে। প্রধানমন্ত্রীনা হায়খি মদুদি লমদম অসোমগী মীয়াম্না য়াম্না তোইনা চৎথোক-চৎসিন তৌরি অমসুং ফেরী সর্বিস অসিনা মতম ময়াম অমা লোইননা থাউসু কনবা ঙম্লগনি। প্রধানমন্ত্রীনা সর্বিস অসিগী অহানবা খোংচৎ ঘোঘাদগী দহেজগী খোংচত্তা শরুক য়াখি। খোংচৎ অদুগী মনুংদা মঙোন্দা জহাজ অদুগী মরমদা অমসুং ফেরী সর্বিসকী মরমদা পাউদমখি। মহাক্না জহাজ অদুদা দিব্যাং ওইরবা অঙাংশিংগসু ৱারি শানখি। দহেজদা মীফম অমদা ৱা ঙাংলদুনা প্রধানমন্ত্রীনা হায়খি মদুদি সরকারগী মিয়েং অসি ৱাৎত-পাদনবগীদমক হিথাংফম হায়বসিনি। মহাক্না হায়খি মদুদি ভারতনা হেন্না ফবা হিথাংফমশিং অমসুং মশিং য়াম্বা হিথাংফমশিং মথৌ তাই। মহাক্না শাফু পীরদুনা হায়খি মদুদি মতিক চাবা কনেক্তিবিতী য়াওদনা লৈবাক অমগী শেনমিৎলোনগী চাওখৎ-থৌরাং অসি খোংজেল তপ্পি, মহাক্না হায়খি মদুদি সরকারনা হিথাংফমগী ইনফ্রাস্ত্রকচরগী মতাংদা মীয়েং চংলি। প্রধানমন্ত্রীনা ব্লু ইকোনোমীগী মতাংদা নুংনাংবা পোক্লিবা অদুগী মতাংদা পনখি, মদুদা মহাক্না হায়খি মদুদি মসি অনৌবা ভারত অমগী মিয়েং অদুগী তোখাইবা য়াদ্রবা শরুক অমনি।
মন্ত্রীমন্দলনা হাউজিংগী লমদা তেংবাং পীননবা ভারত অমসুং সাউদী অরবকী মরক্তা পীনখিবা য়ানা ৱারোল অদু শকখঙখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হাউজিংগী লমদা তেংবাং পীননবা ভারত অমসুং সাউদী অরবকী মরক্তা ২০১৯গী ফেব্রুৱরী থাদা পীনখিবা য়ানা ৱারোল অদু শকখঙখ্রে। য়ানা ৱারোল অসিনা হাউজিংগী লমদা তেক্নিকেলগী ওইবা তেংবাং ফংহল্লগনি, মদুদা অহোংবা মমলগী হাউজিং অমদি লৈবাক অনিমক্তা পায়খৎলিবা হাউজিং অমসুং ইনফ্রাস্ত্রকচর প্রোজেক্তশিংদা ওথোরিতীশিং অমসুং কম্পেনীশিং শরুক য়াবা হেঙ্গৎহনবা য়াওরি। মসিনা হাউজিং দিবেলপমেন্তকী লমশিংদা রিসর্স অমসুং দিবেলপমেন্তদা পুক্নিং থৌগৎপা অমসুং মোদর্ন কন্সত্রক্সন তেক্নিকশিংগী দিবেলপমেন্ত অমসুং ত্রান্সফরদা ৱাখলোন অমসুং এক্সপরিয়েন্স শেয়র তৌবদসু পুক্নিং থৌগৎলগনি।
১৪শুবা ব্রিক্স সমিত্তা প্রধান মন্ত্রীনা শরুক য়াবা

প্রেসিদেন্ত ঝি জিনপিংনা চেবাউ পীরক্তুনা, প্রধান মন্ত্রী, শ্রী নরেন্দ্র মোদীনা ২০২২গী জুন ২৩-২৪ ভর্চুৱল ফোর্মেত্তা চাইনানা থৌবু ওইদুনআ শিনবা ১৪শুবা ব্রিক্স সম্মিত্তা শরক য়ারগনি। মসিদা গেস্ত কন্ত্রীশিংগা লোইননা জুনগী ২৪দা গ্লোবল দেবেলপমেন্তকী মতাংদা অৱাংবা থাক্কী খন্ন-নৈনবা কয়া পাংথোক্কনি। ২. ব্রিক্স অসি চাউখৎলক্লিবা লৈবাকশিংগীদমক্তা মবামগী ওইবা ইশুশিংদা খন্ন-নৈনবা অমসুং খন্থনবগী প্লেতফোর্ম অমা ওইরে। ব্রিক্স লৈবাকশিংনা মল্তিলেতরেল সীস্তেম অসিবু হেন্না রিপ্রেজেন্তেতিব অমসুং ইনক্লুসিব ওইহন্নবগীদমক্তা অহোংবা অমা পুরক্না য়াম্না তোইনা ৱাফম অসি পুখৎলক্লি।। ৩. ১৪শুবা ব্রিক্স সমিত অসিদা খন্ন-নৈনবা অসিদা কাউন্তর-তেরোরিজম, ত্রেদ, ত্রেদিস্নেল মেদিসিন, এনভাইরনমেন্ত, এস. অমসুং তি. অমসুং ইনোৱেশন, এগ্রিকলচর, তেক্নিকেল অমসুং ভোকেস্নেল এজুকেশন অমসুং ত্রেনিং, অমসুং এম.এস.এম.ই.শিং হায়রিবা লমশিং অসিদা ইন্ত্রা-ব্রিক্স কোওপরেশনগী মতাংদা য়াওরগনি। খন্ন-নৈনবা অসিদা অতোপ্পা হীরম কয়া অমগী মরক্তা মল্তিলেতরেল সীস্তেম, কোবিদ-১৯ লাইচৎকা লান্থেংনবা অমসুং গ্লোবল ইকোনোমিক রিকোভরীগুম্বা ইশুশিং অসিগী মতাংদসু খন্নবা য়াই। ৪. সমিত অসি হৌদ্রিঙৈগী মাংওইননা, প্রধান মন্ত্রীনা ২০২২গী জুন ২২দা ব্রক্স বিজনেস ফোরমগী ওপনিং সেরেমোনীদা রেকোর্দ তৌরবা কীনোত স্পীচ অমা পীদুনা শরুক য়ারগনি।
প্রধান মন্ত্রী অমসুং ভিয়েৎনাম সোসিয়েলিস্ত রিপব্লিক্কী প্রধান মন্ত্রীগী মরক্তা তেলিফোন্দা ৱারী শানখ্রে

প্রধান মন্ত্রী অমসুং ভিয়েৎনাম সোসিয়েলিস্ত রিপব্লিক্কী প্রধান মন্ত্রী হিস এক্সিলেন্সী শ্রী ঙুয়েন জুৱান ফুক্কী মরক্তা ঙসি তেলিফোন্দা ৱারী শানখ্রে। লুচিংবা অনিনা কোবিদ-১৯গী লাইচৎনা ওইহল্লিবা ফিভম অমদি মসিবু মায়োক্ননবা লৌখৎলিবা থৌরাংশিংগী মতাংদা খন্নখ্রে। লুচিংবশিংনা কোবিদ-১৯ মায়োক্নবদা লৈবাক অনিগী ওইবা তেংবাং পীনবদা য়নখি, মসিদা তঙাইফদবা মেদিকেল ইকুইপমেন্তশিং সপ্লাই তৌবগী খুদোংচাবশিংসু য়াওখি। মখোয়না মখোয় মখোয়গী লমদমদা লৈনরিবা মীয়ামগী মথৌ তাবা তেংবা ফংহন্নবা ৱাফমসু ফোংদোক্নখি। লুচিংবা অনিনা ভারত অমসুং ভিয়েৎনামগী মরক্তা স্ত্রেতেজী পার্তনরশিপকী মরু ওইবদুদা শাফু পীখি, অমসুং তোঙান তোঙানবা থৌরমশিংদা হৌজিক্কী ওইরিবা খোংজেলদা অপেনবা ফোংদোক্নখি। মখোয়না লমদমদুগী অমদি মালেমগী ওইবা শাহৌগী মতাংদসু য়েংশিনখি। লুচিংবা অনিমক্না য়ানখি মদুদি নাকল অনিগী ওইবা মরী অসিগা লোইননা লাইচৎ অসি মায়োক্ননবা মখোয়গী তীমশিংনা মতম অসিদা পাউ ফাওনদুনা লৈগনি। প্রধান মন্ত্রীনা ওইরিবা ফিভম অসিদা ভিয়েৎনামগী মীয়ামনা হকচাং ফনা অমদি নুংঙাই য়াইফনা লৈনবা ফোংদোকখি।
প্রধান মন্ত্রী হিমাচল প্রদেশকী প্রোজেক্তশিংদা প্রজাশিংনা পীরকপা কম্মেন্তশিংগী পাউখুম পীখ্রে

প্রধান মন্ত্রী, শ্রী নরেন্দ্র মোদীনা ঙসি হিমাচল প্রদেশতা পাইখৎলিবা প্রোজেক্তশিংগী মতাংদা পীরকপা প্রজাশিংগী কম্মেন্তশিংগী পাউখুম পীখ্রে। প্রধান মন্ত্রীনা প্রোজেক্তশিং অসি খুৎশিন্ননবা অমসুং উরেপ-উয়ুং তম্নবগীদমক লম্বীদা লৈরি। প্রধান মন্ত্রীনা উরেপ-উয়ুং তমখিবা এম্স বিলাসপুর খুৎশিন্নবগী মতাংদা: লুপা করোর ১৬৯০রোম ওইবা পিঞ্জোরদগী নালাগর ফাওবগী নেস্নেল হায়ৱেগী লেন মরি ওনপগী কিমি ৩১ শাংবা প্রোজেক্তকী মতাংদা:
প্রধান মন্ত্রীনা আন্ধ্র প্রদেশকী হান্নগী রাজ্যপাল, কুমারী কুমুদবেন জোশীনা লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা কেন্দ্রগী মন্ত্রী অমসুং আন্ধ্র প্রদেশকী হান্নগী রাজ্যপাল ওইরম্বী কুমারী কুমুদবেন জোশীনা লৈখিদবদা নুংঙাইতবা ফোংদোকখ্রে। প্রধান মন্ত্রীনা ত্বীত অমদা অসুম্না ফোংদোকখিঃ “কেন্দ্রগী মন্ত্রী অমসুং আন্ধ্র প্রদেশকী হান্নগী রাজ্যপাল ওইরম্বী কুমারী কুমুদবেন জোশীনা লৈখিদবগী পাউ তাবদা য়াম্না নুংঙাইতবা ফাওই। মহাক্না নুপীগী পাঙ্গল হাপ্পা অমসুং মীয়ামগী সেবাদা শরুক তম্লম্বশিংবু মতম পুম্বদা নীংশিংদুনা লৈগনি। মহাক্কী ইমুং মনুং অমসুং নক্নবা মীওইশিংগী অৱাবদা শরুক য়াজরি। ওম শান্তি”।
মেমেন্তোশিংগী ওক্সন তাং ১২ ফাওবা শাংদোকখ্রে

প্রধান মন্ত্রী, শ্রী নরেন্দ্র মোদীনা পি.এম. মেমেন্তোস ২০২২গী ওক্সন থা অসিগী তাং ১২ ফাওবা শাংদোক্লে হায়না ফোঙদোকখ্রে। কলচর মন্ত্রালয়না তৌখিবা ত্বিত থ্রেত অমদা রেস্পোন্দ তৌরদুনা প্রধান মন্ত্রীনা ত্বিত তৌখি: “মসি চহি কয়া অসিদা ঐহাক্না ফংলকখিবা অখন্নবা খুদোল কয়া অদুনি। মীয়ামগী অনীংবশিংবু ইকাই খুম্নবা ওইনা মেমেন্তোশিংগী ওক্সন অসি তাং ১২ ফাওবা শাংদোক্লে। মসিদা শরুক য়াবীয়ু।”
পি.এম.না ওরিশাগী মীয়ামদা ওরিয়াগী অনৌবা চহি অমসুং মহা বিশুবা পনা সংক্রান্তিদা য়াইফ পাওজেল পীখ্রে

প্রধান মন্ত্রী শ্রী নরেন্দ্র মোদীনা ওরিশাগী মীয়ামদা ওরিয়াগী অনৌবা চহি অমসুং মহা বিশুবা পনা সংক্রান্তিদা য়াইফ পাওজেল পীখ্রে। ত্বীত অমদা শ্রী মোদীনা মীপুম খুদিংদা য়াইফ পাওজেল পীরদুনা হায় মদুদি, “নুঙাইরবা ওরিয়াগী অনৌবা চহি!” অমসুং ইখি মদুদি “ঐহাক্না থম্মোয়নুংদগী ওরিশাগী মীয়ামদা ওরিয়াগী অনৌবা চহি অমসুং মহা বিশুবা পনা সংক্রান্তিদা য়াইফ পাওজেল পীজরি। লাক্কদৌরিবা চহি অসিদা অদোমগী নিংজবা পুম্বা থুংন্নবা থৌনিজরি। মীপুম খুদিংমক মশা-মউ ফবা অমসুং নুঙাই য়াইফবা ওইরসনু”।
পোস্তেলগী লমদা মতেং পীননবা ভারত অমসুং জাপানগী মরক্তা এম ও সি লৈনবা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পোস্তেলগী লমদা মতেং পীননবা ভারত অমসুং জাপানগী মরক্তা মেমোরেন্দম ওফ কোওপরেসন(এম ও সি ) লৈনবা অয়াবা পীরে । এম ও সি অসিনা লৈবাক অনিগী মরক্তা পোস্তেলগী থবকশিং ফগৎহন্নবা অমসুং মতেং পীননবা থবক পায়খৎকনি । কান্নবশিং : এম ও সি অসিনা ভারত অমসুং জাপানগী মরক্তা পোস্তেলগী লমদা মতেং পীনবা অমসুং পোস্তেলগী থবকশিং হেনগৎহনগনি : • পোস্তেল পোলিসিগী মতাংদা নাকল অনিমক্না ই-পাউশিং অমসুং এক্সপেরিয়েন্সশিং পীথোক-পীশিন তৌনবা ; • মতেং পীনবা হেনগৎহন্নবা ৱা খন্নবা হেনগৎহনবা । • নাকল অনিমক্না কান্নবা ফংগদবা অকক্নবা হিরমশিংদা মতেং পীননবা পোস্তেল সর্বিসেস দাইলোগ পাংথোকপা । এম ও য়ু অসিনা ভারত অমসুং জাপানগী মরক্তা মতেং পীনবা হেনগৎহনদুনা লৈবাক অনিমক্কী পোস্তেলগী থবকশিং কান্নবা ফংগনি ।
লিদরসিপ মেত্তরস : “হৌজিক্কী মালেম অসিদা মহাত্মা গান্ধীগী চন্নফম” , ইকোসোক চেম্বর

শান্তি অমসুং অহিংশাগী মালেমগী ফিদম্নফম অমা ওইরিবা মহাত্মা গান্ধীগী ১৫০শুবা মপোক কুমওন পাংথোক্নবা য়ু এন হেদক্বাতরসকী ইকোসোক চেম্বরদা ৭৪শুবা য়ু এন জি এগী নাকলদা প্রধান মন্ত্রী নরেন্দ্র মোদীনা শীন্দুনা অৱাংবা থাক্কী মীফম অমা পাংথোকখি । মীফম অদুদা য়ু এনগী সেক্রেতরি জেনরেল এন্তোনিও গুতেরেস, কোরিয়াগী প্রসিদেন্ত মু জে ইন, শিঙ্গাপুরগী প্রধান মন্ত্রী লি সিয়েন লুং, বঙ্গলাদেসকী প্রধান মন্ত্রী সৈখ হসিনা, জমাইকাগী প্রধান মন্ত্রী এন্দ্রিউ হোলনেস অমসুং নিউ জিলেন্দগী প্রধান মন্ত্রী জাসিন্দা অরদেন শরুক য়াখি । থৌরম অদুদা শরুক য়াখিবা অতৈ শক্নাইরবশিংগী মনুংদা ভুতানগী প্রধান মন্ত্রী লোতে সেরিং, কোরিয়াগী ফাস্ত লেদি কিম জুং-সুক, য়ু এনগী সেনিয়র ওফিসিয়েলশিং অমসুং মেম্বর লৈবাকশিংগী দিপ্লোমেতশিং য়াওখি । মপান থৌরম মন্ত্রী দোক্তর এস জয়সানকরনা তরাম্না ওকপগী ৱারোলশিং পীখি । শরুক য়াখিবা শক্নাইরবশিং পুন্না য়ু এন হেদ ক্বাতরসদা গান্ধী সোলার পার্ক , ওল্দ ৱেস্তবুরিদা স্তেদ য়ুনিভর্সিতি ওফ নিউ য়োর্কতা গান্ধী পিছ গার্দেন শঙ্গাখি অমসুং য়ু এন পোস্তেল এদমিনিস্ত্রেসন্না পুথোকপা গান্ধীগী চহি ১৫০শুবা মপোক কুমওনগা মরি লৈন্না পোস্তেজ স্তাম্পশিং ফোংখি । মহাক্কী ৱারোলদা পি এম মোদীনা ২০শুবা চহিচাদা মীওইবা খুন্নাইগী নিংতম্বা পুরক্নবা মহাত্মা গান্ধীনা হোৎনখিবশিং; খুদিংমক য়াইফনবা থবকশিং; নৈহৎপীরবশিংগী লুচিংবা; অকোয়বগী ফিবম তুংকোইনা চৎন্নবা হোৎনবগী মতাংদা পনখি । পি এম মোদীনা হায়খি মহাত্মা গান্ধীগী অনিংবশিং, পান্দমশিং , মীয়ামগী ইহৌশিং অমসুং মশাগী ওইবা থৌদাংশিং হৌজিক্কী মতম অসিদা চন্নফম লৈরি । পি এমনা হায়খি মুক্নবা, তেরোরিজম, শেন-থুমগী থোং মান্দবা, লায়রবা অমসুং অকোয়বগী ফিবমদা কাইরকপশিং অসিনা মীয়াম, লৈবাকশিং অমসুং খুন্নাইশিংদা খুদোংচাদবা থোকহল্লি । হায়রিবা ৱাথোকশিং অসি কোকহনবদা লুচিংবা অসি য়াম্না মরুওই অমসুং গান্ধীনা পামজরম্বা ভেলুশিং অদুনা অফবা লুচিংবা অমগী মোরেল কম্পাস ওইনা থবক তৌরি । সেক্রেতরি জেনরেল গুতেরেসনা হায়খি থৌশিল অমা অমসুং থবক অমা ৱায়েন্নবা পাউতাক গান্ধীনা ঐখোয়দা পীরমখি অমসুং থবকশিং অদুনা পুন্সি মহিং ফগৎহনগদবনি অমসুং লায়রবশিংগী ফিবম ফগৎহনগদবনি । সেনিতেসন, মমাশিংগী হকশেল, প্রাইমারি ইজুকেসন, নুপা-নুপী মান্নবা , নুপীদা শক্তি পীবা, চাক লাম্বা কোকহনবা অমসুং চাউখৎ-থৌরাংদা মতেং পীনবা অসি গান্ধীগী পুন্সিদা য়ুমফম ওইবনি অমসুং এম দি জিশিং অমসুং এস দি জিশিং শেমদ্রিঙৈ মতম কয়াগী মমাংদগী চৎনরক্লবনি । তশেংনা হায়রবদা স্তেনেবল দিবলপমেন্ত গোলশিং অসি গান্ধীগী ৱাখল্লোনশিং থবক ওইনা পাংথোকপনি । শরুক য়াখিবা লুচিংবশিংনা গান্ধীগী ৱাখল্লোনদা ইকায়খুম্নবা উৎখি অমসুং হায়খি মহাত্মা গান্ধীগী ৱারিশিং মীরোল কয়া হিংদুনা লৈহৌরগনি । মখোয়না হায়খি মহাত্মা গান্ধী হায়রিবা মিং অসি কাংলুপ, ধর্ম্ম অমসুং লৈবাক কয়া য়ৌরি অমসুং ২১শুবা চহিচাগী খোল্লাউ অমা ওইরে । গান্ধী মাইথোং য়াম্বা মীওই অমনি । মহাক্না লৈবাক্কী , মালেমগী অমসুং মমাংঙৈগী লোনচৎ ঙাকপা , অওনবা পুরকপা, রাজনিতিগী লুচিংবা অমা , অইবা অমা, ৱাখল খনবা অমা অমসুং শান্তি পামজবা অমা অমসুং খুন্নাইগী অওনবা অমসুং অহোংবা পুরক্নবা হোৎনবা অমনি । মহাক্না অহিংশা অমসুং মীওইবা খুন্নাইগী য়াইফনবা হোৎনবশিং খক্তগী মালেম্না মহাত্মা নিংশিবা নত্তে , ঐখোয়না মীয়ামগী পুন্সিদা নুপাশিং অমসুং নুপীশিং চাংয়েং তৌনবা, রাজনিতিগী ৱাখল্লোনশিং অমসুং সরকারগী থৌশিলশিং অমসুং থাজবশিং ওনবদা শীজিন্নবগী মালেম্না মহাক নিংশিংলি ।
তেকানপুরদা পাংথোকপা দিজিপি/আইজিপি মীফম লোইশিনবগী থৌরমদা প্রধানমন্ত্রীনা ৱা ঙাংখ্রে

তেকানপুরগী বিএসএফ একাদেমিদা পাংথোকপা পুলিসকী দাইরেক্তর জেনরেলশিং অমসুং ইন্সপেক্তর জেনরেলশিংগী মীফম লোইশিনবগী থৌরমদা ঙসি প্রধানমন্ত্রীনা ৱা ঙাংখ্রে । মীফম অসিগী মওং মতৌ অমসুং স্কোপ অদু ইং ২০১৪ দগী হৌরগা অহোংবা লাকখিবা, দিল্লিগী ৱাংমদা পাংখিবা অদু প্রধানমন্ত্রীনা নৌহৌনা নিংশিংখি । অহোংবা অসি পুরক্নবা হোৎনবদা থৌদাং লৌখিবা ওফিসারশিং অদুবু মহাক্না থাগৎপা ফোংদোকখি । প্রধানমন্ত্রীনা হায়খি মদুদি লৈবাক অসিনা থেংনরিবা মায়োক্নরিবশিং অমসুং থৌদাংশিং অদুগী মনুং চন্না হৌজিক্তি মীফম অসি হেন্না কান্নবা ওইহল্লে । মীফম অসিগী অনৌবা ফোর্মেত অসিনা খন্ন-নৈনবগী ক্বালিতি হেঙ্গৎহল্লে হায়না মহাক্না হায়খি । লৈবাকপু ঙাক শেনবদা থৌদাং লৌরিবা লৈবাক অসিগী সেক্যুরিতীগী মীওইশিংবু মহাক্না থাগৎপা ফোংদোকখি । মহাক্না হায়খি মদুদি ঙসিগী মীফম অসিদা শরুক য়ারিবা ওফিসারশিংনা নেগতিভিতীগী এভাইরোনমেন্ত অমা ওপরেত তৌখিগদবদগী লুচিংদুনা চৎলি । মহাক্না হায়খি মদুদি মীফম অসিদা খন্ন-নৈনবা অসিগী মহৈ অমা ওইনা হৌখিবা চহি খরা অসিদা, হৌজিকমক, পুলিস ফোর্সকীদমক ওবজেক্তিব অমা ময়েক শেংনা দিফাইন তৌরে, পুন্না পাংথোক্কদবা কয়া অমা লৈরি । মীফম অসিনা মকোকথোংবা পুলিস ওফিসারশিংবু প্রোব্লেমশিং অমসুং চেলেঞ্জশিংগী হেন্না ময়েক শেংবা মীৎয়েং অমা ফংহনবদা মতেং ওইরে হায়না মহাক্না ফোংদোকখি । হৌখিবা চহি অনিদগী খন্ন-নৈনরিবা তোপিকশিংগী রেঞ্জ অসি হেন্না পাকথোক চাওথোক্লে হায়না মহাক্না হায়খি । মসিনা সেনিয়র পুলিস ওফিসারশিংদা অপুনবা অনৌবা ভিজন অমা পিবদা মতেং ওইরে হায়না মহাক্না মখা তাখি । মীফম অসিদা মসিদগী হেনবা ভেলু হাপচিন্নবা লম্বীশিং খন্নরদুনা প্রধানমন্ত্রীনা সজেস্ত তৌখি মদুদিচহি চুপ্পা অমা ৱার্কিং গ্রুপশিংগী খুথাংদা ফোল্লো অপ মখা চৎথগদবনি । মসিগী মনুং চন্না, নহা ওইরিবা ওফিসারশিংনা শরুক য়াবগী মরুওইবা অদু মহাক্না অখন্ননা কন্না পনখি । মসিনা এক্সরসাইজ অদুগী ইফেক্তিবনেস অদু ফগৎহনবদা চাওনা মতেং ওইগনি হায়না মহাক্না ফোংদোকখি । প্রধানমন্ত্রীনা আইন্না য়াদবা ফাইনান্সিএল দিল্লিংশিংদা চাওনা ই-পাও পীথোক পীশিন তৌনবগী মায়কৈদা মালেম পুম্বনা য়ান্নরদুনা চৎনরিবা অদু পনখি অমসুং মসি ফংবদা ভারতনা মরুওইবা থৌদাং অমা লৌগনি হায়না মহাক্না ফোংদোকখি । মহাক্না হায়খি মদুদু সেক্যুরিতি অসি অখন্ননা নত্রগা মথন্তা ফংবা ঙম্লোই । অদুবু রাজ্যশিংগী মরক্তা লমগী খেৎনবা থমদবা অমশুং ইনফোর্মেশন সেয়ার তৌবনা পুম্নমকপু হেন্না সেক্যুর ওইহনবদা মতেং ওইগনি । “ঐখোয়শি এসেম্বল এনতাইতি অমা নত্তে, অদুম ওইনমক ওর্গানিক এন্তাইতি অমনি,” মহাক্না মখা তাখি । সাইবর সেক্যুরিতি ইশুশিং খুদক্তগী য়েংশিনবা হৌগদবনি, অমসুং খ্বাইদগী ৱাংবা প্রায়োরিতী অদু ফংগদবনি হায়না প্রধানমন্ত্রীনা হায়খ্রে । মসিগা মরি লৈননা সোসিএল মীদিয়াগী মরুওইবা অদু মহাক্না অখন্ননা পনখি । য়াম্না হেন্না ইফেক্তিব ওইনবগীদমক্তা মেসেজশিং অদু মফম অদুগী লোনশিংদা থাগদবনি হায়না মহাক্না হায়খি । রেদিকেলাইজেসন্দশু প্রোব্লেম থোক্লিবা মফমশিং পিনপোইন্ত তৌনবা তেক্নোলোজী শিজিন্ননবা প্রধানমন্ত্রীনা তকশিনখি । প্রধানমন্ত্রীনা আইবি ওফিসারশিংদা প্রসিদেন্তস পুলিস মেদল্স ফোর দিস্তিঙ্গুইজ সর্বিসেসশু লানথোকখি । মহাক্কী ৱারোলদা প্রধানমন্ত্রীনা মেদল ফংলবা আইবি ওফিসারশিংবু মথৌদা মখোয়না কৎথোকপা অমসুং অচেৎপা থৌদাংগীদমক অপেনবা অমসুং থাগৎপা ফোংদোকখি । থৌরম অদুদা কেন্দ্রগী হোম মিনিস্তর শ্রী রাজ নাথ সিংহ, অমসুং য়ুনিয়ন মিনিস্তর ওফ স্তেত ফোর হোম শ্রী হন্সরাজ অহির অমসুং শ্রী কিরেন রিজিজু শরুক য়াখি ।